Zik-nni tella yiwet n tmeṭṭut tesɛa sin n warraw-is aqcic d teqcict tesɛa-ten-id kan temmut, akken kan ttimɣuren warrac-nni ttemḥamallen, tezditen tegmat mi uɣalen d ilmazyen,aqcic-nni yezweǧ, ɛacen akken, imi tameṭṭut id yewwi akken tettasem seg laḥmala-nni yellan gar-asen,armi d yiwen wass truḥ tewwid timelalin n uzrem tessegitent tewwi-as-tent i weltmas n urgaz-is tenna-as”ečč-itent” dɣa tečča-tent, akken akken, timelalin-nni frurxent deg uɛebuḍ-is syen tenna-as i wergaz-is :” nniɣ-ak weltma-k inna !cukkaɣtt s tadist uenna-as”amek akka anect-agi d lmuḥal” tenna-as ma tebɣiḍ ad tezreḍ ṣaḥ ruḥ ɣur-s qim deg yirebbi-is tiniḍ-as ad ak tnadi aqerruy-ik ad astesleḍ ilufan yettḥarik deg uɛebbuḍ-is argaz-nni yexdem akken mi as tettnadi wetmas ifaq i lḥja tettḥarrik deg uɛebuḍ-is dɣa yedmitt yewwi-tt ɣer tlemmast n tezgi deg tlemmast n yiḍ.